इस पर जिला विद्यालय निरीक्षक ने नाराजगी भी जतायी। यही नहीं लालबाग स्थित एक अन्य विद्यालय में भी मौके पर मात्र 23 विद्यार्थी ही मिले, जबकि यहां शिक्षकों की संख्या काफी अधिक है। इसके अतिरिक्त चौक स्थित श्रिदिगम्बर जैन इण्टर कालेज में यू डायस पर उपलब्ध करायी गयी सूचना के अनुसार 21 बच्चे पंजीकृत हैं, लेकिन गत दिनों हुए निरीक्षण के दौरान कक्षा एक से बारह तक में मात्र सात विद्यार्थी ही उपस्थित मिले, जबकि उन्हें पढ़ाने के लिए छह शिक्षक उपस्थित थे। इसी प्रकार यू डायस पर उपलब्ध करायी गयी सूचना के अनुसार बिशन नरायण इण्टर कालेज में भी 15 से 20 बच्चे पढ़ते हैं। इस विद्यालय में दस से अधिक शिक्षक होने के बात कही जा रही है। इन सभी पर लाखों रपए वेतन के रूप में खर्च हो रहे हैं। इस संबंध में जिला विद्यालय निरीक्षक डा. मुकेश कुमार सिंह ने संबंधित विद्यालयों को व्यवस्था सुधारने तथा छात्र संख्या बढ़ाने के लिए निर्देश जारी किए हैं।